AksaraLLM/aksara-bahasa-daerah-v1 huggingface dataset:
Bintang Jasa inggih punika salah satunggaling wujud bintang penghargaan sipil ingkang dipunwedalaken lan dipunparingaken déning pamaréntah Republik Indonesia, ingkang drajatipun satunggal tingkat langkung andhap tinimbang Bintang Mahaputra. Bintang punika dipunwedalaken lan dipunparingaken dhateng sinten kémawon ingkang gadhah jasa sanget luar biyasa dhateng nusa lan bangsa wonten ing babagan utawi prastawa utawi prakawis tartamtu ing sak njawining babagan militèr.
Bintang Jasa maujud saking sinar dawa ingkang pucukipun cacahipun wonten gangsal lan berkas sinar ingkang cekak kanthi pucukipun cacahipun gangsal ugi, kanthi wonten lambang Bhinnéka Tunggal Ika.
Bintang Jasa kapérang dados tigang kelas, inggih punika:
 Bintang Jasa Utama (Uttama: ingkang paling inggil, ingkang saé piyambak, ingkang paling hebat)
 Bintang Jasa Pratama (Prathama: ingkang sapisan)
 Bintang Jasa Nararya (Nara: tiyang, manungsa; aryya: kinurmatan)

Dhasaring Kukum 
Dhasaring kukum wontenipun bintang jasa ing antawisipun inggih punika wonten:
 UU No. 5 Taun 1963 ngengingi Tandha Kaurmatan Bintang Jasa.
 UU No 4 Taun 1972 ngengingi éwah-éwahan lan tambahan ketentuan sapérangan jinis tandha kaurmatan REpublik Indonésia ingkang awujud bintang lan ngengingi urut-urutan tingkat / drajat tandha kaurmatan bintang.

Sarat-saratipun 
Ancasipun dipunparingaken bintang jasa punika inggih sajatosipun kanggé ngregani lan ngurmati warga nagara Indonésia (WNI) ingkang gadhah jasa ageng dhateng nagara lan bangsa wonten ing satunggaling babagan tartamtu utawi prastawa utawi sapérangan prakawis tartamtu.
Déné tiyang-tiyang ingkang badhé pinaringan penghargaan punika inggih kedah njangkepi sapérangan sarat-sarat ingkang sampu dipuntemtokaken. Sarat Umumipun inggih punika:
 Warga Nagara Indonésia
 Gadhah tindak tanduk lan budi pakarti ingkang saé
 Boten naté dipunkukum wonten ing kunjara langkung saking satunggal taun amargi nindakaken satunggaling tumindak ala
Lan sarat-sarat ingkang khususipun inggih punika kedah gadhah jasa ageng dhateng nusa lan bangsa wonten ing satunggaling babagan tartamtu utawi prastawa lan prakawis tartamtu. Déné jasa-jasa ageng ingkang dipunparingaken inggih awujud jasa-jasa ingkang saged migunani kanggé selameting utawi sejahteraning utawi saged ngrembakakaken nagara lan bangsa, jasa-jasa ingkang dipunparingaken kanthi ikhlas lan pangurbanan ingkang ageng kados ta nindakaken tugas ingkang sampun liwat saking ingkang dados kuwajibanipun saha kanthi raos tanggel jawab ingkan ageng utawi jasa-jasa ingkang ngetingalaken wontenipun raos wantun lan tatag ingkang sanget luar biyasa wonten ing satunggaling prastawa utawi perkwis ingkang wigati kanggé kaslametan lan kasejahteranipun nagara.

Cathetan suku 

Tandha pakurmatan ing Indonésia
René Garcia Préval (miyos tanggal 17 Januari 1943 wonten ing Marmelade) inggih punika Présidhèn Haiti sapunika. Sadèrèngipun, piyambakipun njabat minangka présidhèn wonten ing periode 7 Fèbruari 1996 dumugi 7 Fèbruari 2001 lan Mahamantri (Fèbruari 1991-2 September 1993).

Karier 
Préval gadhah gelar agronomi saking College of Gembloux lan Universitas Louvain wonten ing Bèlgi. Piyambakipun ugi gadhah latar belakang wonten ing tèknik lan geotermal. Piyambakipun dipunpeksa nilaraken Haiti sesarengan kaliyan kulawarganipun nalika taun 1963 sasampuning dipunpadosi déning diktator François Duvalier alias "Papa Doc".

Ingkang rama ugi satunggaling agronom lan naté njabat minangka mantri Pertanian nalika masa pamarèntahanipun Jenderal Paul Magloire, ingkang nggantosaken Duvalier. Piyambakipun dipunasingaken saking Haiti amargi latar belakang pulitikipun ingkang nggayutaken piyambakipun kaliyan kaum oposan, lajeng nyambut damel wonten ing sawijining PBB wonten ing Afrika.

Sasampuning dumunung sadanguning 5 taun wonten ing Brooklyn (New York, Amérikah Sarékat) minangka satunggaling pelayan restoran, piyambakipun wangsul dhateng Haiti lan pikantuk posisi wonten ing Institut Nasional kanggé Sumber-sumber Mineral.

Préval njabat minangka mahamantri Haiti saking tanggal 13 Fèbruari dumugi tanggal 11 Oktober 1991, nanging dipungantosaken lan dumunung wonten ing pembuangan sasampuning kadadosan kudeta militèr nalika tanggal 30 September 1991. Préval inggih punika sekuthu Jean-Bertrand Aristide lan pamimpin parté Kulawarga Lavalas.

Minangka présidhèn, Préval nglembagakaken sajumlah pembaruan ékonomi, mliginipun wonten ing privatisasi manéka parusahan nagara. Sapérangan tiyang ngendika bilih privatisasi punika dipunsebabaken amargi Préval tundhuk sanget kaliyan tekanan saking njawi, mliginipun saking dana moneter keuangan donya (IMF). Wonten ing pungkasaning masa jabatanipun, tingkat pengangguran (éwadéné taksih lumayan inggil) sampun samsaya kirang wonten ing tingkat paling andhap wiwit mandhapipun Duvalier. Kecenderungan mandhapipun angka pengangguran punika kalajengaken wonten ing masa kalungguhan Aristide ingkang nggantosaken piyambakipun dumugi kudeta 2004.

Préval pikantuk kathah panyengkuyung saking rakyat Haiti ingkang paling miskin. Piyambakipun mligi dipundhukung déning masarakat saking pemukiman wonten ing Port-au-Prince.

Sadanguning kampanye, piyambakipun ngusahakaken jaga jarak kaliyan sadaya bekas rekanipun wonten ing Parté Lavalas lan nyalonaken dhiri minangka kandidat kanggé La Esperanza. Préval dhukung rawuhipun wadyabala PBB wonten ing Haiti lan ngendika bilih wadyabala punika "kedah dumunung sadanguning taksih dipunbetahaken," béda kaliyan Aristide lan kathah anggota Parté Lavalas ingkang nentang rawuhipun wadyabala-wadyabala PBB lan nuduh wadyabala nindakaken kampanye panindasa lan kekerasan saking panyuwunan Amérikah Sarékat, Perancis, lan Kanada.

Cathetan suku 

 CIA World Factbook (2000)
 Profil Yang Mulia Réné Garcia Preval 
 St. Pertersburg times-Bekas pemimpin masih menjadi teka-teki sawatara rakyat Haiti memberikan suaranya

Présidèn Haiti
Lair 1943
Bintang Kartika Eka Paksi (basa Sansekerta: peksi (manuk) gagah tanpa tandhing; kartika ateges bintang utawa bintang; eka ateges satunggal; paksi ateges sewiwi, manuk) inggih punika salah satunggaling wujud bintang tandha kaurmatan ingkang dipunwedalaken lan dipunparingaken déning Tentara Nasional Indonesia Angkatan Darat Republik Indonesia kanggé anggota korpsipun ing babagan militèr ingkang sampun ngetingalaken kaprigelanipun, kawicaksananipun, lan ugi jasa-jasa ingkang sanget luar biyasa ingkang sampun nglangkungi tugas kuwajibanipun tanpa ngrugekaken tugasipun ingkang baku.

Bintang Kartika Eka Paksi inggih punika minangka bintang TNI Angkatan Darat ingkang kapérang saking tigang kelas, inggih punika:
 Bintang Kartika Eka Paksi Utama
 Bintang Kartika Eka Paksi Pratama
 Bintang Kartika Eka Paksi Nararya

Wujudipun Bintang 
Bintang Kartika Eka Paksi dipundamel saking logam, ingkang awujud satunggaling bintang kanthi gadhah sudut cacahipun 17 kanthi garis tengahipun 55 mm kanggé Bintang Kartika Eka Paksi Utama lan kanthi garis tengah 45 mm kanggé Bintang Katika Eka Paksi Pratama lan Bintang Kartika Eka Paksi Nararya. Ing sak ngajengipun rai bintang mau dipungambaraken satunggaling bintang kanthi gadhah sudut 7 lan wonten gambar lambang Angkatan Darat Kartika Eka Paksi; rerangkening kapuk ingkang cacahipun 8 iji lan sak lèr pari ingkang cacahipun 45 iji kanthi gadhah amba 6 mm ingkang ngiteri bintang kanthi sudut 7 mau ingkang dipunrangké saking ngandhap dhateng manginggil. Déne pangkalipun tangkenipun kapuk lan pari sami nggathuk dados satunggal ing sisih ngandhap, lan pucukipun tangkénipun kepanggih ing pucukipun bintang sisih nginggil.
Bintang Kartika Eka Paksi mau dipungantung wonten ing gathukan inggih punika wonten ing gambar 5 iji kembang mlathi ingkang gadhah ron cacahipun 10, minangka ingkang saged ngaitaken bintang wonten ing pita kalung lan pita gantung.
Bintang Kartika Eka Paksi Utama wernanipun emas sadaya kejawi bintang kanthi sudhut 7 wernanipun pérak lan dipunsukani satunggaling patra ingkang wujud lan wernanipun sami, kanthi ukuranipun ingkang langkung ageng inggih kanthi garis tengah 75 mm.
Bintang Kartika Eka Paksi Pratama, bintang kanthi sudhut pitula saha gambar lambang Kartika Eka Paksi wernanipun emas déné rerangkening kapuk lan padi saha bintang sudhut 7 mau wernanipun pérak.
Bintang Kartika Eka Paksi Nararya, wernanipun pérak  sadaya kejawi lambang Kartika Eka Paksi wernanipun emas.
Ing sisih wingkingipun bintang dipungambaraken seratan Republik Indonesia.
Pita harian saking bintang kartika Eka Paksi wernanipun sami kaliyan pita mau ing nginggil kanthi ukuran dawanipun 35 mm lan ambanipun 10 mm.

Cathetan suku 

Tandha pakurmatan ing Indonésia
Yuen Biao () inggih punika salah satunggaling aktor saking Hong Kong. Piyambakipun gadhah kawegigan ingkang mirunggan wonten ing seni bela diri kungfu lan sampun nyambut damel kirang langkung wonten ing 80 filem minangka aktor, stuntman lan koréografi aksi laga. Sesarengan kaliyan sadhèrèkipun lulusan saking Sekolah Opera Peking, Sammo Hung lan Jackie Chan, piyambakipun minangka salah satunggal saking anggota Seven Little Fortunes.

Taun - taun wiwitan 
Miyos minangka 夏令正 Xià Lìng-Zhèng (Hsia Ling-Jun) wonten ing nagara Hong Kong, Yuen minangka anak kaping 5 saking 6 sadhèrèk. Piyambakipun ngangsu kawruh wonten ing China Drama Academy antawising umur 5 dumugi enem welas (16) taun, lan sasampunipun punika, piyambakipun ngrembakaken karieripun wonten ing donya perfileman Hong Kong.

Karier Film

Wiwitan 1970-an 
Wonten ing wiwitan taun 1970an, Yuen wiwit nyambut damel minangka salah satunggaling stuntman lan peran pambiyantu. Sasampuning mainaken peran wonten ing filem kanthi judhul Fist of Fury, Way of the Dragon, Yuen dados satunggaling stunt kanggé Bruce Lee wonten ing filem Enter the Dragon, taun 1973. Piyambakipun ugi minangka salah satunggaling "tiruan" saking Bruce Lee wonten ing filem Game of Death (1978), nindakaken manéka macem obahan akrobatik lan stunt ing pundi Bruce Lee "body double" (Taekwondo expert, Tai Chung Kim) boten saged nindakaken. Yuen tetep nyambut damel minangka satunggaling stuntman, lan ugi minangka satunggaling aktor wonten ing donya indhustri perfileman Hong Kong.

Wonten ing wiwitan peranipun, piyambakipun migunakaken nama panggung Bill Yuen kanggé filem-filem Hong Kong ingkang dipunédaraken kanggé kalangan internasional. Sesarengan kaliyan kasuksesanipun ingkang ndhèrèkaken Jackie Chan kaliyan Golden Harvest, ingkang gadhah nama sami, saéngga wonten ing credit title namanipun dipunserat minangka "Jimmy Yuen".

Pungkasan 1970an lan 1980an 
Pungkasan taun 1970an lan awal-awal taun 1980an, berkat gayutan saénipun kaliyan kanca-kancanipun lan kanca satunggal kelasipun, Sammo Hung lan Jackie Chan, piyambakipun wiwit nyambut damel kanthi rutin minangka aktor. Sasampuning main minangka pemeran pambiyantu wonten ing filem The Dragon, the Odds (1977) lan peranipun minangka peran utama wonten ing Knockabout (1978), piyambakipun wiwit misuwur lumantar sapéranngan filem sukses ing wiwitan taun 1980an, salah satunggalipun ingkang asring dipunsebut inggih punika The Prodigal Son (dipunsutradarai déning Sammo Hung) lan Dreadnaught (dipunsutradarai déning Yuen Woo-ping). Lajeng piyambakipun ugi main sesarengan kaliyan "sadhèrèkipun" saking Sekolah Opera Peking, Chan lan Hung, wonten ing filem Project A, Wheels on Meals lan Dragons Forever. Kajawi punika piyambakipun ugi medal wonten ing sapérangan peran alit wonten ing sapérangan filem kados ta Hung trilogi Lucky Stars.

Cathetan suku

Pranala njaba 
 
 Jade Screen: The Hong Kong Movie Magazine 

Aktor Hong Kong
Lair 1957
Bintang Jalasena (basa Sansekerta: jala ateges toya, laut; sena ateges panguaos) inggih punika salah satunggaling wujud bintang tandha kaurmatan ingkang dipunwedalaken lan dipunparingaken déning Tentara Nasional Indonésia Angkatan Laut Républik Indonésia kanggé anggota korpsipun ing babagan militèr ingkang sampun ngetingalaken kaprigelanipun, kawicaksananipun, lan ugi jasa-jasa ingkang sanget luar biyasa ingkang sampun nglangkungi tugas kuwajibanipun tanpa ngrugèkaken tugasipun ingkang baku.

Bintang Jalasena inggih punika minangka bintang TNI Angkatan Laut ingkang kapérang saking tigang kelas, inggih punika:
 Bintang Jalasena Utama
 Bintang Jalasena Pratama
 Bintang Jalasena Nararya

Wujudipun Bintang 
Bintang Jalaséna dipundamel saking logam, ingkang wujudipun kados ingkang sampun dipunlukis ing gambar inggih punika satunggaling bintang kanthi sudhut 8 kanthi garis tengah 45 mm. Ing sisih ngajengipun bintang mau wonten satunggaling perisai angkatan lalut, rerangkening titik-titik rante ingkang ngubungaken aksara JALESVEVA JAYAMAHE ingkang ambanipun 2 mm ingkang ngubengi lambang angkatan laut. Bintang Jalasena mau dipungantungaken wonten ing satunggaling pengait inggih punika lukisan 5 iji kembang mlathi ingkang ronipun cacahipun 10 minangka pangiketing bintang wonten ing pita kalung lan pita gantung.
Bintang Jalasena Utama wernanipun emas lan dipunsukani satunggaling Patra ingkang wujud lan wernanipun sami, kanthi ukuran ingkang langkung ageng inggih punika kanthi garis tengah 55 mm.
Bintang Jalasena Pratama wernanipun pérak , déné perisai lambangipun angkatan laut wernanipun emas.
Bintang Jalasena Nararya sedayanipun warna pérak.
Lan ing sisih wingkingipun bintang dipungambaraken seratan Republik Indonesia.
Pita kalung saking Bintang Jalasena Utama gadhah corak kados ingkang sampun dipungambaraken wonten ing gambar, kanthi amba 35 mm lan wernanipun biru laut, gadhah lajur 6 warninipun abrit lan 5 lajur wernanipun pethak, saben lajur punika ukuranipun 2 mm lan kalih lajur ing siring tengen lan kering wernanipun biru laut saben akung ukuranipun 6,5 mm.
Pita gantung saking Bintang Jalasena Pratama gadhah corak kados ingkang sampun dipungambaraken wonten ing gambar, kanthi amba 35 mm dawanipun 55 mm kanthi warni dhasaripun biru laut ingkang gadhha 11 lajur ingkang kapérang saking 2 lajur mapan wonten ing sisih pinggir saben lajur kanthi ukuran 6,25 mm, wernanipun biru laut, 5 lajur wernanipun abrit lan 4 lajur malih wernanipun pethak ingkang saben lajur ukuranipun 2,5 mm.

Pita gantung saking Bintang Jalasena Nararya gadhah corak kados ingkang sampun dipungambaraken wonten ing gambar, kanthi amba 35 mm gadhah lajur 9 ingkang kapérang saking 2 lajur wernanipun biru laut ingkang mapan wonten ing kekalih pinggiripun kanthi saben lajur punika ukuranipun 7 mm lan ing tengah-tengahipun wonten 4 lajur warninipun abrit lan 3 lajur malih wernanipun pethak, saben lajur ukuranipun 3 mm.

Pita harian saking bintang Jalasena wernanipun sami kaliyan pita mau ing nginggil kanthi ukuran dawanipun 35 mm lan ambanipun 10 mm.

Cathetan suku 

Tandha pakurmatan ing Indonésia
Katanya ya iku album Trio Kwek Kwek kang dirilis ing taun 1998.

 Katanya
 Ulurkan Tangan
 Lagi Lagi Marah
 Belajar Itu Perlu
 Sahabatku
 Mama Papa Bilang
 Sst... Diam Itu Emas
 Rajin Membaca
 Indonésia
 Pantun Gembira

Lagu cah cilik
Jangan Marah ya iku album saka grup vokal Trio Kwek Kwek kang ing 1995. Ing album mau ana lagu kanthi irah-irahan :
 Jangan Marah
 Sapi Sapiku
 Ke Pista
 Gang Kelinci
 Kodok Ngorek
 Air
 Mari Kemari
 Gundul Pacul
 Sepatu Roda
 Sayonara

Album taun 1995
Seokguram (石窟庵; Gua Seokgul) inggih punika satunggaling kuil Buda ingkang mapan wonten ing Gunung Toham mliginipun ing Gyeongju, provinsi Gyeongsang Lor, Koréa Kidul . Seokguram inggih punika harta nasional Koréa Kidul nomer 24 saking taun 1962 lan ugi minangka salah satunggaling Situs Warisan Donya UNESCO awit saking taun 1995. Kim Daeseong minangka satunggaling nayakotama wonten ing karajan Silla Bersatu dipunandharaken ngawontenaken rekonstruksi Gua Seokgul wonten ing taun 742 nalika masa papréntahanipun Raja Gyeongdeok. Pambangunan mau kapungkasan nalika taun 774 lajeng wiwitanipun dipunparingi nama Seokbulsa (석불사, Kuil Buda Batu). Gua Seokgul punika dados papan ngibadah (peribadatan) mirunggan kanggé kulawarga karajan Silla wonten ing masanipun. Miturut sejarahipun Silla punika yasa Seokguram kathi madep ing laut wétan kanthi ancas supados Buda punika saged dados penghalau seranganipun Jepang dhateng Koréa.

Seokguram sajatosipun punika gua damelan ingkang dipunwukir saking pahatan watu granit  lan dipundesain kanthi mirunggan kanggé tujuan ziarah. Aula utama kuil inggih punika ruangan ingkang awujud bunder. Pusat aula utama inggih punika Buda saking watu granit ingkang lenggah wonten ing sanginggilipun tumpukan kembang teratai. Buda mau dipunubengi déning wukiran-wukiran figur bodhisatva, tiyang-tiyang suci lan ugi para déwa India wonten ing témbok kuil. Kubah aula dipunyasa kanthi sapérangan pancang watu granit lan diamèteripun dumugi 6,58 mèter. Figur-figur ingkang ngubengi Buda inggih punika Bodhisatva Manjusri lan Samantabhadra sarta déwa Brahma lan Indra.

Buda Seokguram dipunpuja minangka karya seni Koréa mawi aji ingkang awis sanget. Buda Seokguram inggilipun punika kirang langkung sakiwa-tengené 3,5 mèter lan lenggah wonten ing tumpukan kembang teratai lan dipunwukir saking watu granit. Buda Seokguram punika dados lambangipun Sakyamuni kanthi papanipun tangan minangka lambang piyambakipun ingkang sampun pikantuk pencerahan. Buda punika dipunjangkepi ugi kaliyan bunderan cahya ingkang dipunwukir ing témbok aula kuil ing wingkingipun. Seokguram naté nglampahi rénovasi bola-bali amargi risak lan ugi amargi boten kaurus kanthi wekdal ingkang dangu saéngga miturut prakiraan sampun kathah éwahipun saking wujud ingkang asli. Renovasi naté dipunlampahi nalika taun 1703 lan ugi taun 1758 ing jaman Dinasti Joseon. Rénovasi wonten ing jaman penjajahan Jepang kalampahan saking taun 1913-1915 sansaya damel risak parah kawontenan Seokguram amargi wonten upaya pambongkaran lan panyusunan malih komponèn Seokguram. Miturut Perang Koréa upaya nglampahi renovasi kanthi ageng punika dipunwontenaken nalika taun 1960-an déning almarhum Présidhèn Park Chung-hee.

Cathetan suku 

 Seokguram Grotto di Gyeongju

Arsitektur Koréa
Kuil agama Buda ing Koréa Kidul
Trio Kwek Kwek iku kelompok utawa grup swara kang anggotane cacahé telu ing Indonésia kang diwangun nalika taun 1993. Anggotane kaya ta Leony Vitria Hartanti, Dhea Ananda lan Alfandy.

Diskografi 
 Rame-Rame (1993)
 Semua Oke (1994)
 Jangan Marah (1995)
 Tanteku (1996)
 Jogèd Samba (1997)
 Katanya (1998)
 "Seleksi Lagu Perjuangan" (1999)
 "Kancil" (2000)
 Bis Sekolah (2001)

Grup musik Indonésia
Pemenang Anugerah Musik Indonésia
Grup musik yang dibubarkan taun 2001
Bintang Bhayangkara (basa Sansekerta: bhayangkara ateges sereng, hebat; satunggaling nama wadyabala pengawal élit saking kraton Majapait) inggih punika salah satunggaling wujud bintang tandha kaurmatan ingkang dipunwedalaken lan dipunparingaken déning Kapolisian Negara Républik Indonésia kanggé anggota kapolisen ing babagan militèr ingkang sampun ngetingalaken kaprigelanipun, kawicaksananipun, lan ugi jasa-jasa ingkang sanget luar biyasa ingkang sampun nglangkungi tugas kuwajibanipun tanpa ngrugèkaken tugasipun ingkang baku.

Bintang Bhayangkara inggih punika minangka bintang TNI Angkatan Udara ingkang kapérang saking tigang kelas, inggih punika:
 Bintang Bhayangkara Utama
 Bintang Bhayangkara Pratama
 Bintang Bhayangkara Nararya

Wujudipun Bintang 
Bintang Bhayangkara wujudipun inggih kados ingkang dipungambaraken ing gambar, inggih punika satunggaling bintang hias ingkang gadhah sudhut gangsal kanthi garis tengahipun 45mm, lan ing rai ngajengipun wonten satunggaling perisai Kapolisèn.
Bintang Bhayangkara Utama ugi dipunsukani Patra ingkang wujud lan kombinasi wernanipun sami kaliyan lintangipun, kanthi ukuran gari tengahipun 75 mm.
Bintang Bhayangkara Utama gadhah bintang lan rerenggan sinar-sinar ingkang dipundamel saking logam warni emas, déné bunderanipun ingkang kapérang saking pari lan kapuk, pita kanthi seratan Bhyangkara lan wonten tigang bintang alit saha perisai lambang Kapolisen lan dipundamel saking logam warni pérak .
Bintang Bhayangkara Pratama gadhah bintang lan rerenggan sinar-sinar ingkang dipundamel saking logam warni pérak , déné bunderanipun ingkang kapérang saking pari lan kapuk, pita kanthi seratan Bhyangkara lan wonten tigang bintang alit saha perisai lambang Kapolisen lan dipundamel saking logam warni emas.
Bintang Bhayangkara Nararya dipundamel saking logam wernanipun pérak.
Ing sisih wingkingipun bintang wonten seratan Republik Indonesia.
Pita kanggé Bintang Bhayangkara Utama wujud pita kalung déné kanggé Bintang Bhayangkara Pratama lan Bintang Bhayangkara Nararya wujud pita gantung, ingkang gadhah warna dhasar cemeng lan gadhah 6 lajur kanthi warna kuning kanggé Bintang Bhayangkara Utama, 5 lajur wernanipun kuning kanggé Bintang Bhayangkara Pratama lan 4 lajur kanthi warna kuning kanggé Bintang Bhayangkara Nararya.
Pita kalung mau ukuran ambanipun 35 mm, déné pita gantungipun gadhah amba 35 mm lan dawanipun 40 mm.
Pita harian saking bintang Bhyangkara wernanipun sami kaliyan pita iingkang sampun kasebutaken ing nginggil kanthi ukuran dawanipun 35 mm lan ambanipun 10 mm.

Cathetan suku 

Tandha pakurmatan ing Indonésia
Bintang Garuda (basa Sansekerta: garuda ateges smanuk garuda ingkang minangka tungganganipun déwa Wisnu) inggih punika salah satunggaling wujud bintang tandha kaurmatan saking penghargaan tugas-tugas ingkang sampun dipuntindakaken ing akasa ingkang sampun dipuntindakaken déning Tentara Nasional Indonésia Angkatan Udara Républik Indonésia ingkang sampun nindakaken tugasipun saking taun 1945 ngantos pungkasaning taun 1949.

Bintang Garuda inggih punika bintang kanthi lapis tiga ingkang dipundamel saking logam wernanipun prunggu kanthi wonten lambangipun Angkatan Udara Republik Indonésia kanthi seratan Swa Bhuwana Paksa (swa ateges mandhiri; bhuwana ateges papan dumunung, dunya; paksa ateges suwiwi).

Wujudipun Bintang 
Bintang Garuda wujudipun inggih kados ingkang dipungambaraken ing gambar utawi lukisan ing nginggil, inggih punika satunggaling bintang kanthi gadhah tigang lapis ingkang dipundamel saking logam warna prunggu kanthi gadhah garis tengahipun 48 mm.
 Lapisan ingkang sepisanan inggih punika minangka dhasar wujudipun bintang kanthi gadhah sudhut ageng lan alit cacahipun sedasa kanthi saben pucukipun sudhut ingkang ageng wonten satunggaling bunderan alit.
 Lapisan kaping kalih inggih wujudipun bunder kanthi garis tengahipun 25 mm lan wonten seratan 1945 Garuda 1949.
 Lapisan ingkang kaping tiga inggih awujud lukisan lambang Angkatan Udara Republik Indonesia kanthi serata "Swa Bhuwana Paksa" ingkang kapérang saking satunggal manuk gurda ingkang ngepakaken suwiwinipun sak inggil-inggilipun, 5 pucuk anak panah ingkang dipungenggem kanthi keker déning cakaripun gurda, satunggaling perisai kanthi lukisan kapuloan Indonésia wondéné ing papan punika manuk gurda saged madeg; geni ingkang murubipun ageng sanget ingkang ngiteri perisai punika, satunggaling karangan manggar ingkang ngiteri gurdanipun, lan sedayanipun cacahipun 17 iji.
Déné ing sisih wingkingipun bintang mau wonten seratan "Republik Indonesia".
Pita saking bintang Gurda punika gadhah ukuran ambanipun 35 mm, lan dawanipun 52 mm, kanthi warna dhasaripun biru tuwa kanthi satunggal strip tegak wernanipun pérak lan ing tengah-tengahipun ambanipun 8 mm lan ing tengah-tengahipun pita dipuntemplekaken satunggaling tandha ingkang wujudipun montor mabur alit lan dipundamel saking logam wernanipun prunggu.

Cathetan suku 

Tandha pakurmatan ing Indonésia
Boston Celtics inggih punika tim bal basket saking kutha Boston, Massachusetts, Amérikah Sarékat ingkang kagabung wonten ing National Basketball Association. Boston Celtics sapunika taksih nyepeng rékor juara NBA kanthi cacah kaping 17 (1957, 1959, 1960, 1961, 1962, 1963, 1964, 1965, 1966, 1968, 1969, 1974, 1976, 1981, 1984, 1986 lan 2008).

Sajarah 
Celtics dipunbentuk nalika taun 1946 minangka salah satunggaling tim wonten ing Basketball Association of America, lan dados bagyan saking NBA sasampuning penggabungan BAA dln National Basketball League. Tim punika kirang sukssè wonten ing taun-taun wiwitan, dumugi pelatih Red Auerbach rawuh. Salah satunggaling juru main kondhang ingkang kagabung kaliyan Bostons Celtics inggih punika Bob Cousy. Kajawi punika lajeng wonten ugi satunggaling rookie ingkang nama Bill Russell ndhèrèk gabung taun 1956. Russell lajeng dados bagyan ingkang boten kapisahaken saking sukssè Boston Celtics. Taun punika ugi Boston Celtics maju dhateng final lan ngawonaken St. Louis Hawks wonten ing pitu (7) tetandhingan, punika minangka gelar juara Boston Celtics ingkang kapisanan. Taun 1957, Boston Celtics wangsul malih nantang Hawks ing final lan kawon wonten ing 6 tetandhingan. Nanging sasampuning tambahan saking K.C. Jones, Celtics miwiti sawijining dinasti ingkang badhé lumampah sadangu langkung saking satunggal dasawarsa.

Taun 1959, kaliyan Russell lan Jones, Celtics menangaken juara NBA sasampuning ngawonsaken Minneapolis Lakers. Taksih dipunlatih Auerbach, Celtics menangkan 7 kejuaraan candhakipun, saèngga 8 kanthi urut-turutan. Wonten ing wekdal punika, , Celtics kapanggih kaliyan Lakers ing final kaping 6, saèngga kekalihipun dados musuh bebuyutan. Celtics pungkasanipun kapanggih kaliyan Lakers kaping 10 wonten ing final. Sasampuning kejuaraan 1966, Auerbach pensiun minangka pelatih nanging tetep dados General Manager, ingkang taksih dipuncepeng dumugi taun 1980-an. Russell lajeng mendhet alih dados juru main-pelatih. Nanging taun punika Celtis kawon saking Philadelphia 76ers wonten ing Eastern Conference Finals. Tim ingkang wiwit sepuh punika lajeng menangaken malih 2 kejuaraan wonten ing taun 1968 lan 1969, nglawan Lakers. Russell pensiun sasampuning mangsa tetandhingan 1969, mungkasi dinasti ingkang sampun menangaken 11 kejuaraan NBA. Pemain-juru main wigati saking wekdal punika inggih Sam Jones, John Havlicek, lan Tommy Heinsohn.

Awal mangsa 2007/08, Celtics ngrèkrut Kevin Garnett saking Minnesota Timberwolves lan Ray Allen saking Seattle SuperSonics. Sesarengan kaliyan Paul Pierce, juru main 3 punika dipunanggep saking kathah kalangan badhé damel Celtics wangsul malih dados kekiyatan ingkang nggegirisi Eastern Conference ugi NBA. Bab punika kabukti kanthi kasuksesanipun dados juara NBA mangsa punika sasampuning ngawonaken Lakers wonten ing 6 Game ing Final NBA 2008.

Pemain Kondhang 
 Bill Russell
 Robert Parish
 Dennis Johnson
 Kevin McHale
 Larry Bird
 Paul Pierce
 Kevin Garnett
 Ray Allen
 Rajon Rondo

Cathetan suku 

Tim ulah raga
Baskèt
Massachusetts
Hugo Grotius utawi Hugo de Groot' (1583-1645) ya iku filsuf Walanda kang dadi pelopor saka pandhangan-pandhangan modhèren tumrap kukum internasional lan salah siji pemikir gedhé babagan kukum alam. Kejaba dadi filsuf, Grotius uga misuwur minangka pengacara, juru gurit, lan teolog. Ing babagan kukum, Grotius wis dadi penengah antarané téyori pulitik lan kukum mangsa Abad Pertengahan karo mangsa Pencerahan. Kejaba iku, Grotius uga wis ngembangaké siji pandhangan anyar babagan kukum alam kanggo nglawan pandhangan-pandhangan ilèn skeptisisme, uga kanggo nuduhaké bilih ana wangsulan kang rasional babagan moral kajaba wangsulan saka agama.

Salah siji karya Grotius kang kawentar ya iku "Perihal Hukum Perang dan Bedhamèn" (The Law of War and Peace) kang terbit taun 1625. Ing karya mau, Grotius nggaw argumentasi bilih manungsa hakikaté ya iku makluk sosial lan makluk kang padha saingan. Nanging, manungsa bisa urip kanthi tenterem sanadyan bisa wa kadadéan masalah ing awaké. Perkara iku bisa digayuh kanthi cara ngurmati hak-hak saben wong.

Cathetan suku 

Lair 1583
Pati 1645
Filsafat
Ahli téolog Walanda
Brooklyn Nets inggih punika tim bal basket Amérika ingkang kagabung wonten ing salebeting National Basketball Association. Tim punika dumunung wonten ing Brooklyn, New York. Tim punika dipunbentuk nalika taun 1967 kanthi nama "New Jersey Americans". Wonten ing wiwitanipun, NJ Americans main wonten ing kompetisi American Basketball Association (ABA) lan saged menangaken 2 gelar juara ABA nalika taksih diperkuat déning Julius Erving. Ingkang gadhah klub mau, Arthur Brown, gadhah ancas kanggé mapanaken timipun wonten ing kutha New York, nanging amargi boten pikantuk papan saèngga klub mau nelasaken mangsa 1967-1968 wonten ing Teaneck, New Jersey. Nama Nets kapendhet nalika tim mau pindhah dhateng New Jersey lan dipunselarasaken kaliyan 2 tim ulah raga ingkang sampun wonten ing kutha mau, inggih punika Mets (bisbol) lan Jets (bal-balan).

Sasampuning main wonten ing Teaneck Armory nalika taun 1967/68, Nets naté pindhah dhateng sapréangan stadion, inggih punika Long Island ArenaIsland Garden, Nassau Coliseum, Rutgers Athletic Center, Continental Airlines Arena, lan pungkasan Prudential Center. Nets kagabung dhateng NBA wonten ing mangsa 1976/77 kanthi mbayar sajumlah arta 8 juta dolar AS. Akibatipun, Nets ngalami prakawis finansial lan kapeksa nyadé Julius Erving dhateng Philadelphia 76ers. Mangsa paling apik Nets wonten ing NBA kadadosan nalika taun 2001/02 nalika point guard Jason Kidd, kagabung kaliyan klub mau. Wonten ing mangsa mau, kanggé kapisanan Nets mlampah dumugi ing babak final NBA. Wonten ing mangsa 2009/2010, Nets dipunsadé dhateng Mikhail Prokhorov, satunggaling tiyang miliyuner Ruslan. Wonten ing mangsa mau, Nets ngalami taun paling awon kanthi namung menang kaping 12 ing tetandhingan lan kawon cacah 70 tetandhingan.

Sasampuning 35 mangsa ing New Jersey, tim wangsul malih dhateng praja New York nalika taun 2012 kanggé main ing Barclays Center ing Brooklyn minangka Brooklyn Nets.

Nomor ingkang dipunpènsiunaken 
 3 — Dražen Petrović, G, 1990–93
 4 — Wendell Ladner, F, 1974–75
 23 — John Williamson, G, 1973–80
 25 — Bill Melchionni, G, 1969–76
 32 — Julius Erving, F, 1973–76
 52 — Buck Williams, F, 1981–89

Cathetan suku 

 
Baskèt
Tim ulah raga
New York City
Cleveland Cavaliers inggih punika salah satunggaling tim bal basket Amérika ingkang kagabung woten  salabeting National Basketball Association. Tim punika dumunung wonten ing tlatah Cleveland, Ohio. Tim punika wiwit main wonten ing NBA nalika taun 1970 minangka sawijining tim ingkang ènggal. Prestasi paling apik saking tim punika inggih dados juara Wewengkon Wétan (ingkang kapisanan nalika taun 2007.

Sajarah

Éra LeBron James 
Sapérangan mangsa ngalami kawon ingkang terus-terusan njalari Cavaliers dhawah ing dhasar klasemen liga lan dados tim ingkang kanthi rutin kedah nglampahi undhian kanggé pikantuk juru main ènggal. Sasampuning musin ingkang nguciwakaken wonten ing taun 2002-03, Cavaliers pikantuk undian kapisanan kanggé mendhet juru main ènggal wonten ing NBA Draft. Sesarengan kaliyan punika, tim punika milih jagoan basket sekolah menengah atas lan calon MPV NBA masa samangké, LeBron James. Kados ngrayakaken miyosipun éra ènggal wonten ing Cleveland Caveliers, warni pagesangan tim punika dipunéwah saking oarnye-cemeng lan biru-cemeng dados warni anggur lan emas, kanthi tambahan biru angkatan laut sarta sawijining logo utama énggal.

Status James ingkang minangka bintang daerah (naté main basket ing sekolah menengah atas St. Vincent-St. Mary, caket Akron) lan salah satunggaling prospek ingkang paling dipunswantenaken wonten ing sajarah NBA damel kathah tiyang mirsani pilihan dhateng piyambakipun minangka titik balik sajarah klub. Dipunjuluki déning para penggemar Cavaliers minangka "King James," mangsa 2003-04 maringi pangarep ingkang ageng ing ngajengipun, ing pundi James tuwuh dados juru main ingkang paling dominan lan menangaken penghargaan NBA Rookie of The Year. Pangarep samsaya ageng ing mangsa 2004-05. James ningkataken produktivitasipun wonten ing ngasilaken angka, rebounds, lan assists per game. Éwadéné kawon saking Carlos Boozer ing pungkasaning mangsa, James sesarengan kaliyan Zydrunas Ilgauskas lan Drew Gooden dados inti saking. Sasampuning wiwitan ingkang njanjikaken, Cavs ngalami penurunan ingkang tundhanipun ndadosaken pamecatan pelatih Paul Silas lan general manager Jim Paxson. Tim punika ugi gagal mlebet playoff wonten ing taun mau, seri kaliyan New Jersey Nets ing final mlebet playoff; lan Nets menangi babak tambahan (tiebreak).

Nomor ingkang dipunpènsiunaken 
 7 Bingo Smith, F, 1970–79
 22 Larry Nance, F, 1988–94
 25 Mark Price, G, 1986–95
 34 Austin Carr, G, 1971–80
 42 Nate Thurmond, C, 1975–77
 43 Brad Daugherty, C, 1986–94

Cathetan suku

Baskèt
Tim ulah raga
Ohio
Johnny Knoxville ya iku salah sawijiné aktor, produsér filem, pélawak saka Amérika Sarékat. Asma asliné ya iku Philip John Clapp, lair tanggal 11 Maret 1971 ing kutha Knoxville, Tennessee, Amérika Sarékat. Putra saka Bapak Philip Clapp lan Ibu Lemoyne . Bapaké nyambut gawé dadi pangadol montor déné Ibuné nyambut gawé ing réstoran minangka juru masak. Johnny miwiti dadi aktor nalika main ing Starsky and Hutch.

Catethan Suku

Pranala njaba 
Jackass 
Johnny Knoxville 
Jackass World 

Aktor Amérika
Lair 1971
Yeongsanjae inggih punika upacara ritual agama Buda ingkang dipunwontenaken ing Kuil Bongwon, Seoul, Koréa Kidul. Upacara wonten ing kapitadosan Buda punika kanthi ancas paring persembahan dhumateng Buda supados nuntun gesangipun manungsa, ingkang taksih gesang lan ugi ingkang sampun tilar donya supados pikantuk katentreman. Upacara punika dipunwontenaken kaliyan ritual bompae inggih punika melantunkan sutra Buda. Kalajengaken kaliyan nari jogèd ritual Nabichum, Barachum, Beobgochum lan Tajuchum. Upacara punika minangka wujud Warisan Budaya Nonbendawi Koréa Kidul Nomor 50 taun 1973 lan ugi minangka Karya Agung Warisan Budaya Lisan lan Nonbendawi Manungsa UNESCO nalika taun 2005.

Sajarah 

Miturut kapitadosan Buda Koréa, Yeongsanjae inggih punika upacara dhedhasar nalika prastawa Buda paring khotbah Sutra Saddharma Pundarica (Sutra Teratai) ing Gunung Yeongsan (Gunung Gridhakuta) sadaya muridipun, makluk ingkang gesang wonten ing bumi lan langit rumaos bungah sanget bibar mirangaken khotbahipun. Kembang Mandala mandhap saking langit Sakradevanan Indra saking sadaya donya, para Bodhisattva, déwa lan dewi ndhèrèk mandhap dhateng bumi kanggé maringi kembang lan dupa sarta nari kanggé Buda. Sedaya kawontenan punika dipunmanifestasiaken dhateng satunggaling upacara ingkang dipunsebat Yeongsanjae. Upacara punika kanthi ancas nglantaraken pesen babagan reinkarnasi lan pagesangan énggal wonten ing nirwana kanggé tiyang ingkang sampun tilar donya. Kajawi punika upacara punika ugi kanthi ancas supados nuntun manungsa ingkang wonten ing bumi supados pikantuk pancerahan lan pambebasan saking karma, saéngga jiwa-jiwa sadaya makluk ing bumi, langit, sagara, lan alam baka saged slamet lan tentrem.

Upacara Yeongsanjae nedahaken musik lan jogèd ritual ingkang nggabungaken ritual asli Koréa kaliyan Buda lajeng dipunwontenaken saben setaun kaping pisan ing Bongwonsa (Kuil Bongwon), Seoul. Nalika jaman tengahan Dinasti Joseon, upacara ritual agama Buda dipunwontenaken kanthi ageng dhedhasar Sutra Teratai. Kados ritual agami sanès, Yeongsanjae punika èksprèsi filosofi lan dhoktrin agama Buda kanthi ancas mahyakaken disiplin dhiri.

Beompae 
Ritual Beompae punika ngaturaken mantra tanpa tèks sinerat lan dipunwarisaken kanthi lésan. Ritual Beompae kapérang dados mantra anchabi lan geotchaebi. Anchabi punika sekawan nada musik Buda lan swantun andhap, déné geotchaebi punika mantra dawa.

Jogèd 
Jogèd ingkang dipunpentasaken wonten ing Yeongsanjae gunggungipun wonten 3 ingkang kairingan mantra lan piranti musik kados trompèt (taepyeongso), gong (jing), gendérang (buk), simbal lan moktak. Jogèd ingkang dipuntedahaken punika Nabichum, Barachum, lan Beopgochum.

Cathetan suku

Pranala njawi 
 Bongwonsa Temple
 Sequence of Yeongsanjae Ritual

Karya Agung Warisan Budaya Oral sarta Nonbendawi Manusia
Budaya Koréa
Warisan Budaya Nonbendawi Koréa Kidul
Jultagi utawi eoreum inggih punika salah satunggaling jinis kesenian lan dolanan tradhisional Koréa ingkang dipunlampahi kanthi cara mlampah wonten ing sanginggilipun tali. Jultagi punika kinten-kinten asalipun saking Cina utawi Asia Tengah, boten cetha kapan kapisan medal wonten ing Koréa, nanging prakiraan saking jaman Tiga Karajan (57 SM-935 M).

Nalika ing jaman Dinasti Joseon (1392-1910), jultagi dipuntedahaken déning kalih kategori tiyang inggih punika penghibur resmi ingkang dipunkaryakaken astana utawi kelana ingkang boten gadhah griya tetep (sadangpae). Sadèrèngipun adicara punika, ingkang nglampahi kedah ndhèrèk ritual gosa (slametan) kanggé almarhum penghibur lan guru-guru kanggé nyuwun berkat lan nebihaken roh ala ingkang badhé nganggu lampahing adicara. Bibar punika, arak sesajèn dipunparingaken dhateng tali ingkang dipun-ginakaken kanggé dolanan jultagi.  Ingkang nglampahi punika mlampah ing sanginggilipun tali kanthi damel gaya mlapah ingkang manéka warni, wiwit saking mlampah sinambi nyekel tépas, sinambi lumayu, sinambi mlumpat-mlumpat, nyeret sukunipun, mlamapah sinambi lenggah, sinambi jinjit lan taksih kathah malih.

Manawi jultagi ingkang dipunwontenaken penghibur astana kalampahan ing adicara kados pista astana, hiburan kanggé para bangsawan lan sowanipun utusan asing, jultagi kelompok sadang medal wonten ing karaméan rakyat biyasa lan padatanipun boten pikantuk bayaran. Dolanan jultagi astana punika dipuniringi kaliyan musik saking instrumèn kados piri (suling tipis), daegeum (suling pring), haegeum (rebab), janggu (genderang dawa) lan buk (genderang ageng) kanggé paring hiburan dhaten pamirsa. Tali dipundamel saking simpul rami. Kanggé jultagi astana langkung dawa kanthi ukuran 3-10 mèter, déné jultagi kelompok sadang dawanipun 6 mèter kaliyan pucuk 3 mèter dipuntalèkaken ing pasak ingkang nancep ing lemah. Penghibur astana nedahaken jultagi ingkang langkung elegan. Kelompok sadang langkung kondhang ing kalangan rakyat biyasa amargi medal kanthi hiburan ingkang dipunremeni déning masarakat kados guyonan, sindiran marang bangsawan ingkang boten gadhah moral, biksu-biksu ingkang nyelèwèng, imitasi imitasi caranipun mlampah tiyang-tiyang saking manéka kelas lan nembang. Kajawi punika ugi dipun-ginakaken piranti musik kados kkwenggwari (gong alit), buk, jing (gong ageng), janggu lan taepyeongso (suling kanthi nada inggil) minangla pangiring akrobat. Nalika ing jeda ingkang paring hiburan punika mandhap lan gantos kaliyan penghibur sanès ingkang wonten ing ngajengipun pamirsa.

Cathetan suku

Budaya Koréa
Ismeth Abdullah (ingkang miyos wonten ing Cirebon, Jawa Kulon, ing tanggal 29 September 1942) inggih punika salah satunggaling Gubernur Kapuloan Riau wiwit sepisanan madeg Provinsi Kapuloan Riau minangka provinsi kaping 32 ing Indonésia.

Biografi

Pendhidhikanipun 
Ismeth Abdullah inggih punika minangka salah satunggaling lulusan saking Fakultas Ékonomi Universitas Indonésia, Jakarta, ing taun 1974. Ing taun 1979, piyambakipun nerasaken pendhidhikanipun wonten ing Economic Development Institute of the World Bank, Washington DC, Amérikah Sarékat.

Padamelanipun 
Ing wekdal punika piymbakipun sampun nembé kemawon lingsir saking kursi Gubernur Kapuloan Riau ingkang sapisan ing pèriode 2006-2010. Ismeth Abdullah ugi sampun naté dipuntunuk dados Ketua Batam Industrial Development Authority (BIDA) déning Présidhèn Republik Indonesia ing tanggal 29 Juni 1998. Badan punika dipunbentuk déning pamarèntah Indonésia ing taun 1971. Ing sak ngandhapipun pandheganipun Ismeth Abdullah, Batam sampun saged narik langkung saking 400 Penanam Modal Asing (PMA) ingkang saged ngasilaken arta ngantos US$ 1,4 milyar wondènè cacahipun perusahaan asing mau saged mundhak lipet kaping kalih langkung kathah (saking 300 ngantos 700) ing wekdal gangsal taun, nalika Indonésia nembé pulih malih saking krisis ékonomi.
Sasampunipun gadhah prestasi ing Batam, Ismeth Abdullah ugi sampun naté dados pimpinanipun Harian (Administrator) Dewan Penunjang Ekspor (Export Support Board) saking sasi Oktober 1989 ngantos Juli 1998 ingkang minangka badan nasional ingkang dipunbentuk déning pamarèntah Indonésia lan Bank Dunya kanggé nyamektakaken pambiyantu bab teknis ing babagan prodhuksi, anggènipun masaraken, lan tenaga ahli dhateng Usaha alit lan sedhengan minangka komoditas ekspor. Kajawi punika, piyambakipun ugi gadhah wawasan ingkaxng wiyar ing kathah sektor saking kawicaksananipun bab kauangan, kalebet sekawan taun saged dados Direktur Pemasaran ing Bank Bukopin.

Penghargaan 
Saking peranipun kanggé mromosikaken usaha alit lan sedhengan kanthi cara ingkang kooperatif, Ismeth Abdullah pinaringan Medali penghormatan Satyalancana Pembangunan (Medali Penghargaan PEmbangunan) ing tanggal 14 September 2000 déning pamarèntah Indonésia.
Ing tanggal 14 Agustus 2003, kanggé mèngeti dinten kamardikan Republik Indonesia kaping 58, Ismeth Abdullah pinanringan tandha kaurmatan Lintang Jasa Utama déning Présidhèn Republik Indonesia.

Cathetan suku 

Gubernur Kapuloan Riau
Arab-Indonésia
Tokoh ICMI
Lair 1942
inggih punika bebrayan (kelompok ètnis) asli ingkang dominan mapan wonten ing nagara Jepang.

Suku Yamato punika istilah ingkang wiwit dipun-ginakaken saking pungkasan abad kaping 19. Kanthi ancas kanggé mbédakaken antawisipun penduduk ing dharatan Jepang saking kelompok-kelompok ètnis minoritas sanèsipun ingkang sampun mapan wonten ing wewengkon periferal Jepang. Kelompok-kelompok ètnis mau kados ta suku-suku Ainu, suku Ryukyu, suku Nivkh, suku Ulta, sarta ugi tiyang saking Koréa, tiyang Taiwan, lan tiyang aborigin Taiwan ingkang sampun mlebet dados warga Kamaharajan Jepang ing wiwitan abad kaping 20. Nama "Yamato" punika asalipun saking Tahta Yamato ingkang sampun wonten ing Jepang nalika abad kaping 4. Sejatosipun Yamato punika nama tlatah asal wonten pundi tiyang-tiyang Yamato ingkang kapisan mapan lan netep wonten ing Prefektur Nara .

Wonten ing abad kaping 6, suku Yamato minangka salah satunggal saking kathah suku saking manéka asal usul ingkang naté mengkolonisasi Jepang wonten ing jaman prasajarah wiwit damel nagara kanthi model kathah nagara ing Cina ingkang saking dinasti Sui lan dinasti Tang inggih punika pusat prabawa pulitik wonten ing Asia ing kala punika. Nalika prabawa Yamato mau sansaya wiyar, basanipun mau lajeng nggantos Basa Jepang kuna lan dados basa umum ingkang dipun-ginakaken kanthi wiyar. Déné Basa Ryukyu saking Kepuloan Ryukyu punika sampun kapisah saking Basa Jepang Kuno ing antawisipun abad kaping 3 lan abad kaping 5.

Wonten sapérangan kontroversi babagan menapa badhé mlebetaken suku Ryukyu minangka péranganing Yamato. Lajeng nglampahi indetifikasi suku Ryukyu minangka satunggaling kelompok ètnis ingkang independen utawi Suku Ryukyu minangka sub-grup ingkang sareng kaliyan Yamato punika kalebet ètnisitas Jepang amargi kathah ingkang sami ingkang celak ing babagan genetika lan basa (linguistik).  gadhah pamanggih bilih suku Ryukyu punika , déné Yanagita Kunio damel prakiraan bilih Suku Ryukyu punika sub-grup ingkang mapan lan netep wonten ing Kepuloan Ryukyu. Lajeng babagan gelombang migrasi ingkang utama éwah dhateng lèr kanggé mapan lan netep wonten ing kepuloan Jepang lajeng dados suku Yamato.

Konsep «keturunan murni» minangka satunggaling kriteria kanggé keunikan Yamato minzoku wiwit dipunrembag kirang langkung ing taun 1880 wonten ing Jepang. Inggih punika kirang langkung nalika sapérangan ilmuwan Jepang wiwit ngawontenaken panalitèen lanpenyelidikan eugenika ing Jepang (yuuseigaku).

Ugi pirsani 
 Yamato
 Bangsa Jepang
 Suku Ryukyu
 Suku Ainu
 Zaman Yamato
 Kapal tempur Jepang Yamato
 Provinsi Yamato

Cathetan suku 

Suku bangsa ing Jepang
Démografi Jepang
Sidhat jepang (Anguilla japonica) inggih punika jinising sidhat saking familia Anguillidae  ingkang kapanggihaken wonten ing Jepang, Koréa, Vietnam, Laut Cina Wétan lan Filipina lèr. Kados sidhat sanèsipun, sidhat Jepang punika ulam katadromus ingkang nelasaken sapérangan gesangipun wonten ing toya ingkang tawar lan toya sagara. Ekologi sidhat spésies punika taksih dèrèng dipunmangertosi kanthi cetha. Dumugi ing taun 2006, papan kanggé ngendog sidhat jinis punika babar blas boten dipunmangertosi.

Dèskripsi 
Ukuran dawanipun ulam ingkang ageng punika antawisipun 1 m dumugi 1,3 m. Wujudipun awak gilig ndawa lan langsing. Déné warninipun awak punika klawu wonten ing pérangan punggung, nanging wonten ing pérangan weteng mawi warni putih. Sirahipun ulam punika pucukipun bunder kanthi mata bunder lan lambé ingkang ageng. Sidhat punika boten gadhah sirip weteng nanging gadhah sirip punggung lan sirip anal ingkang sinambungan kaliyan sirip buntut. Kulitipun lunyu amargi gadhah selapu lendir, nanging ugi gadhah sisih wonten ing sangandhaping kulit. Sisikipun alit sanget lan namung dipuntingali mawi mikroskop. Sidhat Jepang punika gadhah sisik paling alit ing donya. Werninipun awak sidhat ingkang alasan wonten ing pérangan punggung klawu campur kaliyan warni biru radi ijo lan sapérangan gadhah warni kuning wonten ing pérangan weteng. Ulam wadon nalika masa ngendog nedahaken warni pembiakan, pérangan punggung éwah dados warni ireng, pérangan weteng dados putih pérak , déné sirip dhadha tambah ageng.

Habitat 
Populasi sidhat jepang lan belut toya tawar sanèsipun wonten ing donya punika mandhap sanget. Mandhaping populasi punika miturut prakiraan amargi éwah-éwahaning kawontenan toya ingkang ngganggu wangsulipun larva sidhat ingkang dipunwastani leptocephali dhateng lèpèn-lèpèn. Tim panaliti Universitas Tokyo nalika taun 2006 saged kasil manggihaken papan ngendog sidhat Jepang. Adhedhasar spésimèn pra-leptocephali ingkang nembé netes, umur 2 dumgi 5 dinten lan kaidentifikasi kanthi genetik, papan ngendoh sidhat Jepang punika wonten in gunung ing dhasaring sagara Suruga sisih kilèn Kepuloan Mariana (14–17° N, 142–143° E). Wonten ing papan ingkang sami, sidhat Jepang kasil dipuncekel nalika taun 2008 déning ilmuwan saking Dinas Riset Perikanan Jepang.

Sidhat ingkang sampun ageng migrasi èwunan kilomèter saking lèpèn-lèpèn ing Asia Wéetan dhateng papan ngendog kanthi kawontenan ingkang luwé. Leptocephali netes ing sagara lajung kabeta déning Arus Kuroshio mangaler dhateng habitat toya tawar ing Asia Wétan papan kanggé mangsa plankton. Nalika sampun ageng lajeng mlebet ing lèpèn-lèpèn lan lelampahan dhateng hulu sarta dados ageng malih ing mriku. Sidhat Jepang dipunmangertosi asring medal saking toya nalika wanci dalu lan melata ing dharat. Pakan kanggé sidhat Jepang inggih punika urang, gegremet, lan ulam ingkang alit.

Mupangat 
Wonten ing Basa Jepang, sidhat Jepang punika dipunwastani unagi  lan dipundhahar bibar dipunpanggang kanthi cara kabayaki. Unagi kabayaki dipunsajèkaken minangka unadon lan ugi minangka neta kanggé sushi.

Cathetan suku

Pranala njawi 

 Anguilla japonica di World Register of Marine Species

Anguillidae
Ulam
Peeta Mellark inggih punika paraga protagonis ing novèl trilogi The Hunger Games karangan Suzanne Collins. Piyambakipun inggih punika peserta putra saking Distrik 12, sami kaliyan Primrose Everdeen (ingkang salajengipun dipun-gantos déning kakakipun, Katniss Everdeen) kanggé berpartisipasi ing salebeting The Hunger Games ke-74. Ing filem The Hunger Games ingkang dipunsutradarai déning Gary Ross, karakter Peeta dipunperanaken déning aktor Josh Hutcherson.

Uga delengen
Pratélan karakter The Hunger Games
Katniss Everdeen
Gale Hawthorne

Réferènsi

Pranala njaba
Peeta Mellark di the Hunger Games Wiki 

Tokoh fiktif
The Hunger Games
Wong
Gnégnéri Yaya Touré () dhèwèké iku juru main bal-balan Pasisir Gading kang dadi juru main tengah kanggo klub Liga Utama Inggris, Manchester City dan tim nasional bal-balan Pasisir Gading.

Touré kondhang amarga bisa madukakaé banteré lumayu, kamampuan passing, kuwaté awak lan teknik kang diduwèni. Dhèwèké uga kagolong juru main serbaguna. Dhèwèké tau duwé kepenginan dadi striker nalika jamané enom, lan tau dadi juru main bèg tengah, uga nalika dolanan kanggo FC Barcelona ning Final Liga Champions UEFA 2009.

Dhèwèké tau dolanan dadi glandhang box-to-box lan sok pindah saka posisi defensif lan ofensif sasuwené tanding. Touré miwiti kariré dolanan ning klub ASEC Mimosas, Pasisir Gading, kang wis gawé dhèwèké kondhang awit umur 18 taun.

Karier Klub 

Dolanané kang apik ning ASEC Mimosas gawé seneng klub-klub Éropah. Sawisé saka ASEC Mimosas, Touré dolanan kanggo SK Beveren ning Bèlgi, Metalurh Donetsk ning Ukraina, Olympiakos ning Yunani, lan AS Monaco ning Perancis.

Jroning Angka

Klub

Nagara

Gol Internasional

Réferènsi

Pranala njaba 
 Profil di situs web Premier League
  Statistik di Ligue 1
 

Lair 1983
Wong urip
Pemain bal-balan Pasisir Gading
Pemain Piala Dunia FIFA 2006
Pemain Olympiakos
Pemain AS Monaco FC
Pemain FC Barcelona
Pemain Manchester City F.C.
Pamain tengah bal-balan
Pamain Bèker Donya FIFA 2010
Pamain Bèker Éropah UEFA 2012
Pamain Bèker Donya FIFA 2014
Pamain bal-balan èkspatriat ing Spanyol